b'\n_START_ARTICLE_\nThomas M\xc3\xb6llenkamp\n_START_PARAGRAPH_\nThomas M\xc3\xb6llenkamp (f\xc3\xb8dt 7. oktober 1961 i Osnabr\xc3\xbcck, Vesttyskland) er en tysk tidligere roer og olympisk guldvinder._NEWLINE_M\xc3\xb6llenkamp vandt en guldmedalje for Vesttyskland i disciplinen otter ved OL 1988 i Seoul, sidste gang Vesttyskland stillede op ved OL som selvst\xc3\xa6ndigt land. Det \xc3\xb8vrige mandskab i b\xc3\xa5den var Bahne Rabe, Ansgar Wessling, Eckhardt Schultz, Wolfgang Maennig, Matthias Mellinghaus, Thomas Domian, Armin Eichholz og styrmand Manfred Klein. Vesttyskerne sikrede guldet foran Sovjetunionen og USA, der fik henholdsvis s\xc3\xb8lv og bronze. I alt deltog 10 lande i konkurrencen. Han deltog ogs\xc3\xa5 ved OL 1984 i Los Angeles.'